السلام عليكم.
#تجربة 
يوم الثلاثاء الماضي كان عندي مقابله لوظيفة معيد 
في جامعة ام القرى 
فرع القنفذه 
تخصص علوم #حاسب الي 

كانت اللجنه دكتورين ودكتورتين
بدا المقابله بالتعريف عن النفس وسالتهم عربي او انقلش قالوا انقلشش 
بعدها بدا الدكتور يسال بالانقلش سأل هل لدي بحث منشور وهل لدي خطه لاكمال الدراسه 
لكن المشكله الصوت ماكان واضح وصرت اقول ما سمعت ممكن تكرر السؤال 
فمدري اذا هم يحسبوني ما فهمت السؤال او عادي اذا قلت ما سمعت 💔💔 لان الصوت كان مرههه بعيد وكل الطالبات اللي دخلوا قبلي وبعدي كانت نفس المشكله ما نسمع 
ثاني شي لاحظت اتكلمم وهو يهرجون ثم يسالوني عن شي انا قدني قلته 💔 
وبعدها سؤال عن اش حابه ادرس لو قبلوني وسؤال هل لي انشطه مجتمعيه 
بعدها سالني دكتور واعتقد انه رئيس القسم 
قال اش راح يكون موضوع رساله الماجستير في التخصص الدقيق لديك ويدعم رؤية 2030 
انا بديت اتكلم ان الرؤيه تسعى المجتمع تقني وان الحاسب الالي اهمم الاركان 
فقاطعني وقال ما ابي عن الحاسب 
ابي عن التخصص الدقيق لك 
ما عنوان رسالة الماجستر لتخصص في الحاسب دقيق ويدعم رؤية 2030 
وقتها لثواني وقف التفكير ثم قلت بقلبي اقول الصدق والصراحه عشان لا اكذب والف وادور 
قلت بصراحه حالياً لا يوجد لدي عنوان لرساله الماجستير ولكن اذا شاء رب العالمين وكتب لي اكمل راح احرص على اختيار عنوان جيد لتخصص الدقيق لدي وبنفس الوقت راح احرص على انه يدعم رؤية 2030 ويخدم المجتمع ويخدم وطننا 
خلصت المقابله 
مدري اش رايك في سؤاله انا حسيته مرهه شئ متعمق 💔 وبنفس الوقت ماني واثقه ان ردي اقنعه بس راضيه عن ردي 80% لان كنت صادقه فيه 

وشكراً